钦定古今图书集成/明伦汇编/闺媛典/第119卷 > 卢惟清妻徐氏
## 钦定古今图书集成/明伦汇编/闺媛典/第119卷 > 卢惟清妻徐氏

按《唐书列女传》：“卢惟清妻徐，淄川人，世客陈留。惟清
仕历校书郎。徐女兄之夫李宜得以罪斥，惟清坐僚
姻贬播川尉。徐还乡里，粝食，斥铅膏，采𫄨不御。会大
赦，徐间关迎惟清。至荆州，闻惟清死，二髯奴将劫徐
归下江。徐知之，数其罪，奴不敢逼，劫其赀去。徐倍道
行，至播川，足茧流血，得惟清尸，以丧还，阅岁至洛阳。”
既葬，以无子终服，还陈留。汴州刺史齐澣高其节，颂
而诗之。